نادیره
(جوها) بیر واخت بیر نئچه تویوق آلیب، یاغدا تویوقلاری بریان ائله دی، بیر قابا قویدو، آغزینی اؤرتدو، گئتدی کی، رفیق لرین یئمه یه گتیرسین. عورتی او بیشمیش تویوقلاری گؤتوروب بیر نئچه وحشی گؤیرچین لر او قابا قویوب، آغزین اؤرتدو. ائله کی جوها قوناقلاری ائوه گتیریب اوتورتدو، گئتدی کی، مسما اولان تویوقلاری گتیرسین، قابین کی سرپوشون گؤتوردو، قوشلار هامی سی بیردن اوچدولار، گئتدی لر. جوها مات و معطل قالدی، دئدی کی، خداوندا، برفرض کی، سن بو قوشلارا ترحم ائله دین، زنده قیلدین. قدرتیندن اوزاق دئیل دیر، ایندی منه دئ گؤروم کی، یاغین پولونو و اؤزگه مخارجی کیمدن آلیم، قوناقلاریم نه یئسین؟
azb_Arab azb_Arab